**ОФИС ЗА ОБСЛУЖВАНЕ КЮСТЕНДИЛ**

Офис /дирекция за обслужване Кюстендил, гр.Кюстендил, ул. “Демокрация“ № 55, п.к 2500 тел. 078/559 101; 078/ 559 144

Административната сграда е разположена в централната градска част срещу Балнеосанаториума на север (срещу главният вход), на северозапад приблизително 500 м е разположена сградата на Областната администрация и Община Кюстендил, на юг граничи с комплекс „Еврейски базар“, а в продължение на 10 метра на изток с Поликлиниката.

Сградата на офис Кюстендил не е достъпна с градски транспорт (в гр. Кюстендил няма организиран градски транспорт). Достъпът може да се осъществи пеша, с такси и личен транспорт. Непосредствено до и зад сградата има стоянка за таксиметрови коли. На отстояние приблизително 300 м от към гърба на сградата се намира спирка „Пазара“, където спират междуселски и междуградските автобуси.

Най-близкият паркинг (неплатен-общински) се намира на 500 м източно от сградата, до Чифте баня, където има обособени 2 броя парко-места за хора с увреждания. Открит платен-общински паркинг има на главната търговска улица „Цар Освободител“ , която се намира на отстояние 200 м, южно от сградата. Паркинга е обособен като част от самата улица, непосредствено до тротоара, има обособени места за хора с увреждания. Обособена е будка и служител събиращ такса за паркиране.

Входа на административната сграда на офис Кюстендил е разположен от северната страна на сградата и се осъществява от врата, която се отваря на вън. Централният вход е директно от тротоар с три стъпала. Улицата в тази си част е обособена като пешеходна зона, забранено е спирането и престоя. Поради невъзможност за обособяване на рампа е предвидено в дясно от главния вход на около 20 метра има обособен вход за хора с инвалидни колички. Дежурният охранител оказва съдействие и асистираща помощ на клиентите при необходимост. На няколко места на лицевата част от към тротоара са поставени табели с телефона на дежурният охранител и официалния телефон на офиса за оказване на съдействие на хора с увреждания. Има изградена звънчева система.

След влизане през централният вход в ляво се намира помещението на дежурният охранител, а в дясно на 3 метра вратата отваряща се навън води към салона за обслужване на клиенти. Системата за управление на опашки е разположена в ляво до стената на 5 метра от входната врата за салона за обслужване. Срещу системата има 3 работни помещения, които при необходимост оказват съдействие. Също така дежурният охранител насочва клиентите зависимост от търсената услуга.

Към момента няма поставени парапети, които да насочват и подпомагат хората с увредено зрение.

В системата за управление на опашките е въведено за избор меню за обслужване на хора с нарушение в слуха и хора със специални потребности. Има обучен служител от отдел „Услуги за клиенти“, който работи с платформата.